**Grozījumi Notariāta likumā**

Izdarīt Notariāta likumā (Latvijas Republikas Augstākās Padomes un Valdības Ziņotājs, 1993, 26./27.nr.; Latvijas Republikas Saeimas un Ministru Kabineta Ziņotājs, 1996, 15.nr.; 2002, 23.nr.; 2003, 14.nr.; 2004, 23.nr.; 2008, 3.nr.; 2009, 3.nr.; Latvijas Vēstnesis, 2010, 183.nr.; 2013, 21., 112.nr.; 2014, 98., 228.nr.; 2015, 245.nr., 2017, 231.nr.) šādus grozījumus:

1. Papildināt 108.pantu ar 3.1punktu šādā redakcijā:

 “31) legalizē Latvijā izsniegtu publisku dokumentu ar apliecinājumu (*apostille)*;”.

1. Papildināt Notariāta likuma E sadaļu ar VII1 nodaļu šādā redakcijā:

**“VII1** **nodaļa**

**Publisku dokumentu legalizācija ar apliecinājumu (*apostille)***

**116.1**Zvērināts notārs legalizē Latvijā izsniegtu publisku dokumentu ar apliecinājumu *(apostille)* atbilstoši Dokumentu legalizācija likuma 8.pantā noteiktajam.

**116.2**Zvērināts notārs uzsāk Latvijā izsniegta publiska dokumenta legalizāciju ar apliecinājumu (*apostille)* pēc personas iesnieguma par publiskā dokumenta legalizāciju ar apliecinājumu *(apostille)* un legalizējamā dokumenta saņemšanas.

**116.3**Par Latvijā izsniegta publiska dokumenta legalizāciju ar apliecinājumu (*apostille)* zvērināts notārs izdara ierakstu *e-apostille* reģistrā.

*E-apostille* reģistra pārzinis un turētājs ir Latvijas Zvērinātu notāru padome.

Ministru kabinets nosaka kārtību, kādā kārtojams *e-apostille* reģistrs, reģistrā iekļaujamās ziņas, kā arī kārtību un apjomu, kādā ziņas iesniedz reģistrā un izsniedz no reģistra.

**116.4**No zvērināta notāra atlīdzības par Latvijā izsniegta publiska dokumenta legalizāciju ar apliecinājumu *(apostille)* samaksas atbrīvo saskaņā ar Latvijas Republikas saistošajiem starptautiskajiem līgumiem, kā arī valsts un pašvaldību iestādes.”.

Likums stājas spēkā 2019.gada 1.janvārī.

Ārlietu ministrs E.Rinkēvičs

Vīza:

Valsts sekretārs A.Pildegovičs

I.Krūmiņa 67016229

ilze.krumina@mfa.gov.lv